ขออนุญาตแจ้งข้อมูลดังนี้นะคะ

เรื่อง โครงการก่อสร้างสะพานลอยเดินเท้า (skywalk) สายสีเขียว  Phase 1 เชื่อมต่อระบบขนส่ง เจ้าของโครงการ ปตท.

วันเริ่มสัญญา 27 เมษายน 64 วันสิ้นสุดสัญญา 24 ตุลาคม 65

ผู้รับจ้าง บ.ซีวิล คอนสตรัคชั่น เซอร์วิสเซส แอนด์ โปรดักส์ จำกัด

จากป้ายประกาศก่อสร้าง สัญญาสิ้นสุดตั้งแต่วันที่ 24 ตค 65 แต่ยังก่อสร้างทางเดินเท้าและหลังคายังไม่แล้วเสร็จ

ประกอบกับ รร.เปิดเทอม ทำให้เด็กนักเรียน รร.หอวังและผู้สัญจรระแวกนั้น เดินทางไม่สะดวก

ต้องลงมาเดินบนถนนข้างทางเพราะมีแบริเออร์ตั้งขวางอยู่  ทางเดินเท้าก็มีเศษวัสดุก่อสร้าง เหล็กเแหลม โผล่

โดยเบื้องต้นแจ้งทางโรงเรียนไปแล้วรร. แต่ดูแล้วเหมือนเรื่องจะเงียบ ทาง รร. แก้ไขด้วยการเปิดประตู รร. ฝั่งวิภาวดีเพื่อให้เด็กๆ เดินเข้า โดยเปิดประตู รร.เวลา 6:30 น. แต่เด็กที่มาเช้ากว่า 6:30 น. ก็มีจำนวนมาก ต้องเดินเข้าประตูฝั่งตรงข้ามเซ็นทรัลลาดพร้าว ทั้งมืด ทั้งก่อสร้าง ต้องเดินบนถนนอีก ซึ่งบริเวณดังกล่าวเคยมีเหตุการณ์จี้ปล้นมาแล้ว ซึ่งคณชัชชาติเคยลงพื้นที่ไปดูด้วยตัวเองแล้วตอนเกิดเหตุการณ์

อยากถามหาความรับผิดชอบจากเจ้าของโครงการ ดูจากทางเดินเท้าและโครงสร้างหลังคา ถ้าตั้งใจทำจริงจังไม่นานน่าจะเสร็จ แต่ผู้รับผิดชอบไม่ลงมาดู เหล็กที่โผล่จากการก่อสร้างอาจทำให้เกิดอันตรายแก่เด็กและผู้สัญจร 

จึงขออยากวิงวอนให้ผูว่าช่วยลงมาดูพื้นที่ เผื่อว่าจะได้กระตุ้นผู้รับผิดชอบให้ออกมาดูแลโครงการของตัวเอง ไม่ใช่ให้เกิดเหตุก่อน แล้วค่อยออกมารับผิดชอบค่ะ 

ตามรูปประกอบที่ส่งไปเลยค่ะ เป็นรูปที่ถ่ายเมื่อวานนี้กับวันเปิดเทอมวันที่ 1 พย. กับวันที่ 3 พย. ค่ะ

หวังว่าจะได้รับการแก้ไขในเร็ววันนะคะ

ขอขอบคุณล่วงหน้ามา ณ ที่นี้ค่ะ

ขอบคุณค่ะ